CELEX: 32019R1761
Language: ro
Date: 2019-10-23 00:00:00
Title: Regulamentul de punere în aplicare (UE) 2019/1761 al Comisiei din 23 octombrie 2019 de modificare a părții 1 a anexei I la Regulamentul (CE) nr. 798/2008 în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe, a teritoriilor, a zonelor sau a compartimentelor autorizate pentru introducerea în Uniune de transporturi de păsări de curte și de produse obținute de la păsări de curte (Text cu relevanță pentru SEE)

24.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 270/72
               
            
         REGULAMENTUL DE PUNERE ÎN APLICARE (UE) 2019/1761 AL COMISIEI
         din 23 octombrie 2019
         de modificare a părții 1 a anexei I la Regulamentul (CE) nr. 798/2008 în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe, a teritoriilor, a zonelor sau a compartimentelor autorizate pentru introducerea în Uniune de transporturi de păsări de curte și de produse obținute de la păsări de curte
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 punctele 1 și 4,
         având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1),
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 11 aprilie 2019, Consiliul European a adoptat, de comun acord cu Regatul Unit, Decizia (UE) 2019/584 (3) privind prelungirea termenului în temeiul articolului 50 alineatul (3) din TUE. În conformitate cu decizia respectivă, perioada prevăzută la articolul 50 alineatul (3) din TUE a fost prelungită până la 31 octombrie 2019. Prin urmare, legislația Uniunii va înceta să se aplice Regatului Unit începând de la 1 noiembrie 2019 („data retragerii”).
                  
               
                     (2)
                  
                  
                     Regulamentul (CE) nr. 798/2008 al Comisiei (4) stabilește lista țărilor terțe, a teritoriilor, a zonelor sau a compartimentelor din care pot fi importate în Uniune și pot tranzita Uniunea păsări de curte și produse obținute de la păsări de curte (denumite în continuare „produsele”), precum și cerințele de certificare sanitar-veterinară. Acest regulament prevede că produsele respective pot fi importate în Uniune și pot tranzita Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul prevăzut în partea 1 a anexei I la regulamentul în cauză.
                  
               
                     (3)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca această țară și anumite teritorii dependente ale Coroanei Britanice să respecte condițiile prevăzute în Regulamentul (CE) nr. 798/2008 pentru introducerea în Uniune a transporturilor de produse în cauză după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (4)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și anumite teritorii dependente ale Coroanei Britanice ar trebui incluse în lista țărilor terțe, a teritoriilor, a zonelor sau a compartimentelor care sunt autorizate pentru introducerea în Uniune de transporturi de produse în cauză, stabilită în partea 1 a anexei I la Regulamentul (CE) nr. 798/2008.
                  
               
                     (5)
                  
                  
                     Prin urmare, anexa I la Regulamentul (CE) nr. 798/2008 ar trebui modificată în consecință.
                  
               
                     (6)
                  
                  
                     Prezentul regulament ar trebui să se aplice de la 1 noiembrie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea 1 a anexei I la Regulamentul (CE) nr. 798/2008 se modifică în conformitate cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 noiembrie 2019.
            Cu toate acestea, regulamentul nu se aplică dacă legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 18, 23.1.2003, p. 11.
         
            (2)  JO L 343, 22.12.2009, p. 74.
         
            (3)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).
         
            (4)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
      
      
         
            ANEXĂ
            La partea 1 a anexei I la Regulamentul (CE) nr. 798/2008, după intrarea referitoare la China, se introduc următoarele rânduri:
            
                        Cod ISO și numele țării terțe sau al teritoriului
                     
                     
                        Codul țării terțe, al teritoriului, zonei sau compartimentului
                     
                     
                        Descrierea țării terțe, a teritoriului, zonei sau compartimentului
                     
                     
                        Certificat sanitar-veterinar
                     
                     
                        Condiții specifice
                     
                     
                        Condiții specifice
                     
                     
                        Situația supravegherii gripei aviare
                     
                     
                        Situația vaccinării împotriva gripei aviare
                     
                     
                        Situația combaterii salmonelei
                     
                  
                        Model(e)
                     
                     
                        Garanții suplimentare
                     
                     
                        Data de închidere
                     
                     
                        Data de deschidere
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        6A
                     
                     
                        6B
                     
                     
                        7
                     
                     
                        8
                     
                     
                        9
                     
                  
                        „GB – Regatul Unit al Marii Britanii și Irlandei de Nord
                     
                     
                        GB-0
                     
                     
                        Întreaga țară
                     
                     
                        SPF
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        BPP, BPR, DOC, DOR, HEP, HER, SRP, SRA, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A
                     
                     
                         
                     
                     
                         
                     
                  
                        WGM
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        EP, E, POU, RAT
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        GG – Guernsey
                     
                     
                        GG-0
                     
                     
                        Întreaga țară
                     
                     
                        BPP, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A”